Qeyd etdiyimiz kimi, artıq Türkiyədəki prezident seçkiləri ilə bağlı xaricdəki bir sıra ölkələrdə səsvermə başlayıb. YSK-nın qərarına uyğun olaraq Almaniya, ABŞ, Belçika, Danimarka, Fransa, Niderland, İsrail, İsveçrə, İtaliya, Şimali Kipr Türk Respublikası, Livan, Norveç, Rumıniya, Səudiyyə Ərəbistanı və Türkmənistanda ilk turu iyulun 31-də başlayan səsvermə avqustun 3-dək, 4 gün ərzində həyata keçiriləcək. Kanada, Avstraliya və Rusiyada iyulun 31-dən start verilən səsvermə prosesi avqustun 2-dək davam edəcək. Bolqarıstan və Qazaxıstanda isə səsvermə 1-3 avqust arasında gerçəkləşdiriləcək. Səsvermə məntəqələri yaradılan digər ölkələr və səsvermə müddətləri aşağıdakı kimidir: Avstriya, Yunanıstan, Əlcəzair, İngiltərə, İsveç, Yaponiya, Qətər, Qırğızıstan, Macarıstan və Makedoniyada 2-3 avqust, Çin Xalq Respublikasında 31 iyul, Birləşmiş Ərəb Əmirliklərində 2 avqust, Albaniya, Azərbaycan, Bəhreyn, Bosniya və Herseqovina, Çex Respublikası, Finlandiya, Cənubi Afrika Respublikası, Gürcüstan, İran, İrlandiya, İspaniya, Kosova, Küveyt, Misir, Özbəkistan, Polşa, Sudan, Tunis, Ukrayna, İordaniya və Yeni Zellandiyada isə 3 avqust.